IZVJEŠĆE RAVNATELJICE O POSLOVANJU ZAVODA ZA HITNU MEDICINU KOPRIVNIČKO-KRIŽEVAČKE ŽUPANIJE ZA RAZDOBLJE SIJEČANJ – LIPANJ 2025. godinE

KLASA: 400-01/25-01/07
URBROJ: 2137-89-25-01
U Koprivnici, 15. srpnja 2025. godine

S A D R Ž A J
1.	UVOD ………………………………………………………………………………………………………………………….……3
2. 	ORGANIZACIJA ZAVODA ZA HITNU MEDICINU KOPRIVNIČKO – KRIŽEVAČKE ŽUPANIJE .…..3
2.1. STRUKTURA ZAPOSLENIH……………..………………………………………………………………….……..…4
2.1.1. SPECIJALIZACIJE DJELATNIKA ZAVODA…………………………………………………………..….…….5
3.	POSLOVNE AKTIVNOSTI ZAVODA TIJEKOM RAZDOBLJA SIJEČANJ – LIPANJ 2025. GODINE .5
4.	POKAZATELJI IZVRŠENIH ZDRAVSTVENIH USLUGA U DJELATNOSTI IZVANBOLNIČKE HITNE MEDICINE I SANITETSKOG PRIJEVOZA …………………………………………………………………………….…………...	6
4.1.	 DJELATNOST HITNE MEDICINE ....…………………………………………………………….……..….6
4.2. DJELATNOST SANITETSKOG PRIJEVOZA …………………………….…………………………….………10
5.	VOZILA I MEDICINSKA OPREMA ZAVODA ……………………………………………………………………... 11
	5.1. VOZILA …………………………………………………………………………………………………………………….11
	5.2. MEDICINSKA OPREMA ……………………………………………………………………………………………..12
6. 	REZULTATI POSLOVANJA ZA RAZDOBLJE SIJEČANJ – LIPANJ 2025. GODINE………..….………..13
  6.1. PRIHODI POSLOVANJA……………………………………………………………………………………………………….…13
6.2. RASHODI POSLOVANJA……………………………………………………………………………………………………….….14
7. ZAKLJUČNO………………………………………………………………………………………………….……………..………...….16

1. UVOD

Tijekom prvog polugodišta 2025. godine, Zavod za hitnu medicinu Koprivničko-križevačke županije (dalje u tekstu: Zavod) u punom opsegu je obavljao djelatnost hitne medicine i sanitetskog prijevoza. Za uspješno funkcioniranje Zavoda za hitnu medicinu Koprivničko-križevačke županije nužno je osigurati potrebnu pravnu i financijsku podlogu kao i organizirati rad svih službi Zavoda.
2. ORGANIZACIJA ZAVODA ZA HITNU MEDICINU KOPRIVNIČKO – KRIŽEVAČKE ŽUPANIJE
Poslovne aktivnosti Zavoda za hitnu medicinu Koprivničko-križevačke županije ogledaju se prvenstveno u dobrom organiziranju djelatnosti izvanbolničke hitne medicinske službe i sanitetskog prijevoza kroz koordinaciju sa Koprivničko-križevačkom županijom; osnivačem ustanove.

Uvjeti djelatnosti hitne medicine propisani su Pravilnikom o standardima i normativima u pogledu prostora, radnika i medicinsko-tehničke opreme za obavljanje djelatnosti hitne medicine i djelatnosti sanitetskog prijevoza („Narodne novine“ br. 64/24 – dalje u tekstu: Pravilnik o standardima i normativima),  a sukladno Mreži hitne medicine i sanitetskog prijevoza („Narodne novine“ broj 134/23 – dalje u tekstu: Mreža hitne medicine i sanitetskog prijevoza), timovi hitne medicine su u Koprivničko-križevačkoj županiji bili raspodijeljeni u 3 punkta:

•	punkt u Koprivnici s 5 timova T1 hitne medicine, 5 timova T2 te 5 timova MPDJ- a,
•	punkt u Križevcima – ispostava Zavoda s 5 timova T1 i 5 timova T2
•	punkt u Đurđevcu – ispostava Zavoda s 5 timova T1 i 5 timova T2

Pored gore navedenih redovnih timova, uz podršku Koprivničko-križevačke županije i u 2025. godini je osiguran medicinski nadstandard, tako što je u svim ispostavama organizirana cjelodnevna pripravnost liječnika, za koju su u Financijskom planu za 2025. godinu na teret sredstava Koprivničko-križevačke županije planirana sredstva u iznosu 92.381,00  eura.

Mrežom hitne medicine i sanitetskog prijevoza za Zavod je propisana 1 (jedna) pripravnost medicinskih sestara/tehničara u T2 timovima, za potrebe hitnog medicinskog prijevoza koji je definiran Pravilnikom o organizaciji i načinu obavljanja hitne medicine i sanitetskog prijevoza („Narodne novine“ broj: 64/24, od 29. svibnja 2024. godine – dalje u tekstu: Pravilnik o organizaciji i načinu obavljanja hitne medicine i sanitetskog prijevoza), a koja je uspostavljena i s HZZO-om ugovorena od 4. prosinca 2024. godine. Navedena pripravnost aktivna je tijekom cijelog prvog polugodišta 2025. godine.

Djelatnost hitne medicine sveukupno čini 15 liječnika, 55 medicinskih sestara/tehničara te 15 vozača hitne medicinske službe. Postojeći TIM-ovi pokrivaju područje Koprivničko-križevačke županije površine 1.748 km2, organizacijski podijeljeno na 3 grada i 22 općine sa 101.661 stanovnika. 

Prostorni uvjeti za djelatnost sanitetskog prijevoza propisani su Pravilnikom o organizaciji i načinu obavljanja hitne medicine i sanitetskog prijevoza te djelatnost sanitetskog prijevoza obavlja tim koji čine:
•	2 medicinske sestre/medicinski tehničari i 
•	2 vozača (2 sanitetska vozila).
Sveukupno na području Koprivničko-križevačke županije u prvom polugodištu 2025. godini djeluje 11 timova sanitetskog prijevoza, pet (5) u središnjici u Koprivnici, tri (3) u Ispostavi Križevci, te tri (3) u Ispostavi Đurđevac, što je 1 tim više u odnosu na prvo polugodište 2024. godine s obzirom da je isti ugovoren s HZZO-om od 10. veljače 2025. godine, a temeljem Odluke o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja („Narodne novine“ broj 156/13). Timovi sanitetskog prijevoza obavljaju tzv. „hladni“ (nehitni) planirani prijevoz pacijenata sanitetskim vozilima, prijevoz osoba na hemodijalizu u 2-3 smjene dnevno, prijevoz u bolničke zdravstvene ustanove ili na kućnu njegu te premještaje pacijenata između zdravstvenih ustanova.
Djelatnost sanitetskog prijevoza na području Koprivničko-križevačke županije u prvom polugodištu 2025. godine obavlja 46 djelatnika; 22 vozača sanitetskog prijevoza, 24 medicinske sestre od kojih su dvije djelatnice prijavno-dojavne jedinice sanitetskog prijevoza.

2.1. STRUKTURA ZAPOSLENIH
Na dan 30. lipnja 2025. godine, u Zavodu je zaposleno 153 djelatnika, što je za 5 (pet) zaposlenika više u odnosu na 30. lipnja 2024. godine.
Tablica br. 1: Struktura zaposlenih u Zavodu 30. lipnja 2025. godine 
GODINA	NEZDRAVSTVENI DJELATNICI	MED. SESTRE/ MED. TECHN.	BACC. MED. TECHN.	BACC. MED. TECHN., SPEC. U DJEL. HITNE MED.	VOZAČI	DOKTORI MEDICINE	DOKTORI SPECIJALISTI HITNE MEDICINE	
									
30.06.2025.	7	62	21	13	37	10	3		
30.6.2024.	6	57	31	6	36	9	3		
RAZLIKA U ODNOSU NA 30.06.2024.	+1	+5	-10	+7	+1	+1	0		

Do povećanja broja zaposlenih u odnosu na prvo polugodište 2025. godine došlo je iz razloga povećanja broja timova sanitetskog prijevoza za 1 tim (dodatno 2 vozača i 2 medicinske sestre), te sklapanja ugovora na određeno vrijeme za zamjene privremeno odsutnih radnica radi korištenja rodiljnih i roditeljskih dopusta.
2.1.1.	Specijalizacije djelatnika Zavoda
Tijekom prvog polugodišta 2025. godine provodila su se specijalistička usavršavanja 10 prvostupnika sestrinstva temeljem odredbi Pravilnika o izmjenama Pravilnika o specijalističkom usavršavanju prvostupnika sestrinstva u djelatnosti hitne medicine („Narodne novine“ broj 139/22 – dalje u tekstu: Pravilnik) koji je stupio na snagu 23. studenoga 2022. godine i kojim je propisano da je minimalno jedan član Tima 2, najmanje prvostupnik sestrinstva, koji je na dan stupanja na snagu Pravilnika zaposlen u zavodu za hitnu medicinu jedinice područne (regionalne) samouprave odnosno Grada Zagreba obvezan završiti specijalističko usavršavanje u djelatnosti hitne medicine u roku od tri godine od dana stupanja na snagu Pravilnika. Specijalistička usavršavanja medicinskih sestara i tehničara u djelatnosti hitne medicine, financiraju se u okviru Nacionalnog plana oporavka i otpornosti 2021. – 2026.  Dana 28. ožujka 2025. godine pet od deset specijalista uspješno je položilo specijalistički ispit, dok preostalih pet nastavlja sa specijalizacijom do kraja 2025. godine.
3.	POSLOVNE AKTIVNOSTI ZAVODA TIJEKOM RAZDOBLJA SIJEČANJ - LIPANJ 2025. GODINE

Zavod je tijekom prvog polugodišta 2025. godine, provodio poslovne aktivnosti sukladno Financijskom planu Zavoda za 2025. godinu s projekcijama za 2026. i 2027. godinu, donesenog 29. studenoga 2024. godine na 50. sjednici Upravnog vijeća, te sukladno Planu nabave za 2025. godinu donesenom 29. studenog 2024. godine na 50. sjednici Upravnog vijeća. 
Sukladno odredbama Zakona o javnoj nabavi („Narodne novine“ broj 120/16, 114/22), Pravilnika o postupku provođenja jednostavne nabave (KLASA: 003-03/22-01/01, URBROJ: 2137-89-22-01, od 8. veljače 2022. godine) i Plana nabave za 2025. godinu, u prvom polugodištu 2025. godine provedene su sljedeće nabave:
1.	Javna nabava dva (2) vozila za hitnu medicinu procijenjene vrijednosti 290.000,00 eura bez PDV-a 
2.	Javna nabava službene, radne i zaštitne odjeće i obuće za djelatnike hitne medicinske službe i sanitetskog prijevoza  procijenjene vrijednosti 33.000,00  eura bez PDV-a 
3.	Javna nabava medicinske opreme – 3 (tri) aspiratora, 3 (tri) medicinska ventilatora, 3 (tri) defibrilatora, 5 (pet) Automatskih vanjskih defibrilatora, procijenjene vrijednosti 119.276,00 eura bez PDV-a  
4.	Javna nabava premije osiguranja, procijenjene vrijednosti 35.000,00 eura bez PDV-a
5.	Jednostavna nabava ljetnih auto guma za hitnu medicinsku službu i sanitetski prijevoz procijenjene vrijednosti 6.000,00 eura bez PDV-a  
6.	Jednostavna nabava usluge projektiranja solarnih nadstrešnica na parkiralištu, procijenjene vrijednosti 3.500,00 eura bez PDV-a 
7.	Jednostavna nabava medicinske opreme (vakuum madrac, duga daska, mobilizator glave, remen, udlaga po Kramer-u, nosila preklopiva) procijenjene vrijednosti 5.200,00 eura bez PDV-a  
8.	Jednostavna nabava rasklopnih stolica s električnim pogonom, 7 (sedam) komada, procijenjene vrijednosti 24.000,00 eura bez PDV-a  
9.	Jednostavna nabava radova za renoviranje ispostave Đurđevac, procijenjene vrijednosti 14.000,00 eura bez PDV-a
10.	Jednostavna nabava ljetnih auto guma, procijenjene vrijednosti 6.000,00 eura bez PDV-a

4. POKAZATELJI IZVRŠENIH ZDRAVSTVENIH USLUGA U DJELATNOSTI IZVANBOLNIČKE HITNE MEDICINE I SANITETSKOG PRIJEVOZA
4.1. DJELATNOST HITNE MEDICINE
Tablica 1. – broj poziva zaprimljen u medicinskoj prijavno-dojavnoj jedinici tijekom razdoblja siječanj - lipanj 2025. godine
MJESEC	UKUPAN BROJ TELEFONSKIH POZIVA	TELEFONSKI POZIVI VEZANI ZA INTERVENICJE	TELEFONSKI POZIVI VEZANI ZA SAVJETE	OSTALI TELEFONSKI POZIVI	TELEFONSKI POZIVI VEZANI ZA UZNEMIRAVANJE	
Siječanj 2025.	1654	836	467	278	73	
Veljača 2025.	1602	746	404	336	116	
Ožujak 2025.	1665	910	414	275	66	
Travanj 2025.	1688	807	396	410	75	
Svibanj 2025.	1686	803	402	401	80	
Lipanj 2025.	1666	804	400	398	64	
UKUPNO	9961	4906	2483	2098	474	

Grafikon 1. Struktura poziva zaprimljenih u medicinsko prijavno-dojavnoj jedinici u razdoblju siječanj – lipanj 2025. godine

Usporedbom razdoblja siječanj-lipanj 2025. godine sa istim razdobljem 2024. godine, bilježi se porast ukupnog broja poziva za 163 poziva ili 3,3% više. Broj poziva kojima je dodijeljena intervencija raste za 77 poziva, dok broj poziva vezanih za savjete pada za 66 poziva. Bilježi se porast poziva koji uznemiravaju rad HMS za 24 poziva ili 9,5% više u odnosu na isto razdoblje 2024. godine.

Tablica 2. Pregled intervencija timova Zavoda za razdoblje siječanj – lipanj 2025. godine
Pregled intervencija Timova Zavoda za hitnu medicinu Koprivničko-križevačke županije za razdoblje  siječanj – lipanj 2025. godine
SJEDIŠTE I ISPOSTAVE	BROJ INTERVENCIJA 
NA 
JAVNOM PROSTORU	BROJ INTERVENCIJA U PROSTORIJAMA ZA REANIMACIJU		
	Hitni	Ne hitni/hitni (oznaka žuto)	Ne hitni	Ukupno	Hitni	Ne hitni/hitni (oznaka žuto)	Ne hitni	Ukupno	
Koprivnica T1	516	527	19	1062	12	281	3581	3874	
Koprivnica T2	83	826	15	934	0	0	1	1	
Križevci T1	359	543	19	922	17	598	1942	2557	
Križevci T2	85	507	11	603	0	0	8	8	
Đurđevac T1	306	466	10	782	25	751	1497	2273	
Đurđevac T2	38	480	7	526	0	2	1	2	
SVEUKUPNO	1389	3353	81	4895	54	1631	7034	8719	

U razdoblju siječanj – lipanj 2025. godine bilježi se porast intervencija na terenu za 189 pacijenta ili 4% više u odnosu na isto razdoblje 2024. godine, a pad ambulantnih pregleda za 206 pacijenta ili 2,6% manje. Usporedbom broja pregleda u ambulanti, ispostava Križevci bilježi najveći pad ambulantno pregledanih pacijenata (za 554 pacijenta ili 21% u odnosu na isto razdoblje 2024. godine). Raste broj pregleda u ambulantama Đurđevac i Koprivnica, i to u ispostavi Đurđevac za 204 pacijenta (10% više), te u ispostavi Koprivnica za 170 pacijenata (4,5% više). 
Raste i broj intervencija na terenu, od strane T1 i T2 timova u ispostavi Križevci (9% više), a broj intervencija od strane T1 i T2 Koprivnica i Đurđevac pada (2% manje intervencija na terenu u Koprivnici, a 4% manje u ispostavi Đurđevac). 

Grafikon 1. Broj intervencija svih timova za razdoblje siječanj- lipanj 2023., 2024. i 2025. godine 

Tablica 3. -  Ukupan broj pacijenata sa akutnim infarktom miokarda (AIM) u razdoblju siječanj-lipanj 2025. godine
GODINA	Ukupan broj pacijenata s AIM prevezenih u KBD	Broj pacijenata s AIM prevezenih u KBD - T1 tim 	Broj pacijenata s AIM prevezenih u KBD - T2 tim ili pripravni tim +bolnički liječnik	HHMS
(sekundarna intervencija – tim1/tim2 HMS predao HHMS)	HHMS
(međubolnički transport – tim 2 +bolnički dr. predali HHMS) 	
2025.	47	14	21	6	6	

Usporedno s prvim polugodištem 2024. godine, u 2025. godini pratimo porast broja pacijenata s akutnim infarktom miokarda koji su zbrinuti u KB Dubrava kao tercijarnoj ustanovi za 8 (osam) pacijenata. Uspostavljanjem mreže helikopterske hitne medicinske službe (dalje u tekstu: HHMS) broj prijevoza AIM T1 timom Zavoda se smanjuje. Prati se i porast prijevoza pacijenata s AIM koji su se primarno javili na OHBP za 7 (sedam) pacijenata usporedno s istim razdobljem 2024. godine, koji su potom hitnim medicinskim prijevozom uz pratnju bolničkog liječnika prevezeni u KB Dubrava.

Tablica 4. - analiza broja preminulih pacijenata u I. polugodištu (siječanj-lipanj) 2023. - 2025. godine te uspješnosti reanimacija.
Siječanj - Lipanj	Ukupan broj Utsteina	Pokušaj KPR od strane HMS	Uspješne KPR – Uspostavljen ROSC do dolaska u bolnicu	Uspješne KPR po ispostavama	
2023.	123	61 (50%)	11 (18%)	KC - 7, KŽ - 2, ĐU -2 	
2024.	114	53 (46,5%)	6 (11,3%)	KC - 4, KŽ - 0, ĐU -4	
2025.	126	50 (39,7%)	10 (20%)	KC-3; KŽ-4; ĐU-3	

Broj ispunjenih Utsteina  u razdoblju siječanj-lipanj 2025. godine je 126 ili 10,5% više u odnosu na isto razdoblje 2024. godine. Udio pokušaja reanimacije od strane HMS u ovoj godini manji je za 6,8%. Uspješnost reanimacija u 2025. godini je u porastu za 8,7% usporedno s istim razdobljem 2024. godine. 
4.2. DJELATNOST SANITETSKOG PRIJEVOZA
Tablica 5. Sanitetski prijevozi u razdoblju siječanj – lipanj 2025. godine 
NAZIV SREDIŠNJICE/ISPOSTAVE	Broj sanitetskih prijevoza	Broj prijevoza na hemodijalizu	Ukupan broj prijevoza	Ukupan broj prijeđenih kilometara	
Đurđevac	1543	1927	3470	131715	
Križevci	1530	2371	3901	135432	
Koprivnica	2637	2859	5496	176075	
UKUPNO - ZAVOD	5710	7157	12867	443222	

U razdoblju siječanj-lipanj 2025. godine obavljeno je ukupno 12867 sanitetskih prijevoza. Usporedbom s istim razdobljem prethodne godine, bilježi se porast ukupnog broja sanitetskih prijevoza za 237 prijevoza ili 1,8% više, koji se prvenstveno odnosi na porast broja županijskih i izvan županijskih sanitetskih prijevoza (za 525 prijevoza) uz pad broja prijevoza na hemodijalizu (za 288 prijevoza).
Broj prijeđenih kilometara sanitetskim vozilima u porastu je u odnosu na isto razdoblje prethodne godine za 15.521 km ili 3,5% više. Ispostava Koprivnica ima više prijeđenih kilometara u odnosu na isto razdoblje prethodne godine (za 22.090 km ili 14,4% više), što je rezultat uvođenja dodatnog sanitetskog tima od 10. veljače 2025. godine. Ispostava Križevci ne bilježi veće odstupanje u broju prijeđenih kilometara u odnosu na isto razdoblje prethodne godine. Ispostava Đurđevac ima manje prijeđenih kilometara u odnosu na isto razdoblje prethodne godine (za 6.016 km ili 4,6%).
5. VOZILA I MEDICINSKA OPREMA ZAVODA
5.1. Vozila
Na dan 30. lipnja 2025. godine vozni park Zavoda čine 34 vozila od kojih 12 služi za potrebe hitne medicine, a 22 za potrebe sanitetskog prijevoza. 
Brojem vozila kojima raspolaže, Zavod u potpunosti udovoljava propisanim standardima o broju vozila za djelatnost hitne medicine i sanitetskog prijevoza, sukladno broju ugovorenih timova s Hrvatskim zavodom za zdravstveno osiguranje, a zahvaljujući dobroj suradnji s Koprivničko-križevačkom županijom, vozni park se redovito obnavlja. Tijekom razdoblja siječanj – lipanj 2025. godine provedena je javna nabava još 2 (dva) vozila za hitnu medicinu, namijenjenih središnjici Koprivnica i Ispostavi Križevci, te će ona biti isporučena krajem godine. 

Tablica 6. Popis vozila hitne medicinske pomoći na dan 30. lipnja 2025. godine
R. br.	Registracija	Godina proizvodnje	Marka vozila	
1.	KC 194 ZH	01.01.2017	Volkswagen Transporter	
2.	KC 194 HS	01.09.2019	Volkswagen Transporter	
3.	KC 194 HP	02.11.2016	Volkswagen Transporter	
4.	KC 194 KC	02.11.2016	Volkswagen Transporter	
5.	KC 580 ER	01.01.2013	Volkswagen Transporter	
6.	KC 194 KZ	10.12.2015	Volkswagen Transporter	
7.	KC 194 HM	10.12.2015	Volkswagen Transporter	
8.	KC 194 MM	19.10.2020	Volkswagen Crafter	
9.	KC 194 MH	19.10.2020	Volkswagen Crafter	
10.	KC HITNA	15.03.2021	Volkswagen Crafter	
11.	KC HITNA 1	23.11.2022	Volkswagen Crafter	
12.	KC 159 JC	02.12.2024.	Volkswagen Crafter	

Tablica 7. Popis vozila sanitetskog prijevoza na dan 30. lipnja 2025. godine
R. br.	Registracija	Godina proizvodnje	Marka vozila	
1.	KC 770 GO	01.01.2018.	Citroen Jumper	
2.	KC 771 GO	01.01.2018.	Citroen Jumper	
3.	KC 772 GO	01.01.2018.	Citroen Jumper	
4.	KC 773 GO	01.01.2018.	Citroen Jumper	
5.	KC 774 GO	01.01.2018.	Citroen Jumper	
6.	KC 775 KC	01.01.2019.	Citroen Jumper	
7.	KC 776 KC	01.01.2020.	Citroen Jumper	
8.	KC 778 KC	01.01.2020.	Citroen Jumper	
9.	KC 779 KC	01.01.2021.	Citroen Jumper	
10.	KC 780 KC	01.01.2020.	Citroen Jumper	
11.	KC 905 GV	01.01.2019.	Citroen Jumper	
12.	KC 906 GV	01.01.2019.	Citroen Jumper	
13.	KC 907 GV	01.01.2019.	Citroen Jumper	
14.	KC 0111 DI	01.01.2018.	Citroen Jumper	
15.	KC 0222 DI	01.01.2018.	Citroen Jumper	
16.	KC 0333 DI	01.01.2018.	Citroen Jumper	
17.	KC 419 GE	01.01.2017.	Citroen Jumper	
18.	KC 844 GF	01.01.2017.	Citroen Jumper	
19.	KC 205 IK	01.01.2022.	Citroen Jumper	
20.	KC 204 IK	01.01.2023.	Citroen Jumper	
21.	KC 334 IU 	11.07.2024.	Citroen Jumper	
22.	KC 335 IU	28.02.2024.	Citroen Jumper	
23.	KC 336 IU	04.12.2024.	Citroen Jumper	

5.2. Medicinska oprema
Na dan 30. lipnja 2025. godine Zavod je u potpunosti opskrbljen propisanom medicinskom opremom.

6. REZULTAT POSLOVANJA ZA RAZDOBLJE SIJEČANJ – LIPANJ 2025. GODINE 
6.1. PRIHODI POSLOVANJA
Ukupni prihodi u prvom polugodištu 2025. godine ostvareni su u iznosu od 3.411.304,20  eura te su veći u odnosu na isto razdoblje 2024. godine za 20,3 %. Najviše su povećani prihodi od HZZO-a na temelju ugovornih obveza (šifra 673) za 14,8 % te oni sada iznose 3.166.006,95 eura.  Razlog povećanja navedenih prihoda je porast plaća od 1. travnja 2024. godine temeljem Zakona  o plaćama u državnoj službi i javnim službama („Narodne novine“, broj 155/23 – dalje u tekstu: Zakon o plaćama) i Uredbe o nazivima radnih mjesta, uvjetima za raspored i koeficijentima za obračun plaće u javnim službama („Narodne novine“ broj 22/24 – dalje u tekstu: Uredba), temeljem Odluke o visini osnovice za obračun plaće u javnim službama u 2025. godini („Narodne novine“, broj 155/24 – dalje u tekstu: Odluka o visini osnovice) sukladno kojoj se osnovica povećala s 947,18 eura na  975,60 eura  od 1. veljače 2025. godine. Temeljem Odluke o prihvaćaju ponuda za sklapanje ugovora o pružanju zdravstvene zaštite iz obveznog zdravstvenog osiguranja (KLASA: 025-04/24-01/310, URB BROJ: 338-01-01-24-01) uvedena je pripravnost medicinskih sestara i tehničara te su se prihodi povećali, a osnovan je i s HZZO-om ugovoren dodatni sanitetski tim od 10. veljače 2025. godine. 
Tablica 9. – Usporedni prikaz prihoda ostvarenih od HZZO-a u razdoblju siječanj – lipanj 2024. godine i siječanj – lipanj 2025. godine
UPLATA – HZZO		IZNOS 2024. GODINA	IZNOS 2025. GODINA	
GLAVARINA – SANITET		618.550,52 €	710.377,73 €	
GLAVARINA – HITNA		1.952.760,37 €	2.277.352,55 €	
SANITET KILOMETRI (SKM)		115.109,48 €	117.005,98 €	
LIJEKOVI HITNA – TEREN (LIH)		726,02  €	761,91 €	
LIJEKOVI HITNA – AMBULANTA (LIA)		1.246,03 €	1.011,54  €	
INOZEMNI LIJEKOVI HITNA (LIS)		30,10 €	24.63  €	
INOZEMNI POSTUPCI HITNA – TEREN (IPOH)		8.790,88 €	10.122,00 €	
INOZEMNI POSTUPCI HITNA – AMBULANTA (IPOA)		17.308,64 €	16.274,67 €	
KM – HITNA (HKM)		41.375,90 €	32.703,96 €	
KM INOZEMNI – HITNA (IKM)		704,95  €	1.132,89 €	
UKUPNO:		2.756.602,89 €	3.166.006,95  €	
Prihodi vezani uz pomoć iz inozemstva i od subjekata unutar općeg proračuna u prvom polugodištu 2025. godine ostvareni su u iznosu od 143.324,72 eura. Navedeni iznos predstavlja priljev sredstava iz fondova Europske unije temeljem podnesenih zahtjeva za nadoknadu sredstava za pet prvostupnika sestrinstva, koji su sudjelovali u projektu Specijalističkog usavršavanja medicinskih sestara i tehničara u djelatnosti hitne medicine u okviru Nacionalnog plana oporavka i otpornosti 2021.-2026., C5.1.R3-I2.104.943,52 eura, a kojih prihoda nije bilo u prvom polugodištu 2024. godine.
Prihodi od upravnih, administrativnih pristojbi, pristojbi po propisanim propisima i naknadama u prvom polugodištu 2025. godine ostvareni su u iznosu od 21.342,47 eura, a što u odnosu na isto razdoblje 2024. godine čini povećanje prihoda od 140,8%. Povećanje se odnosi na ostale nespomenute prihode, koji uključuju sredstva ostvarena od osiguranja, refundacije štete i ukupne štete. Riječ je o povratima osiguravajućeg društva za naknadu štete na vozilima hitne medicinske službe i sanitetskog prijevoza. 
Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima su u prvom polugodištu 2025. godini ostvareni u iznosu od 27.290,74 eura, a što čini povećanje od 10,1% u odnosu na  isto razdoblje 2024. godine. Od ukupno  27.290,74 eura:
•	18.547,50 eura odnosi se na prihode od medicinskog osiguranja 
•	3.679,55 eura odnosi se na prihode od Ministarstva unutarnjih poslova
•	4.283,27 eura odnosi se na prihode vezane za privatni sanitetski prijevoz
•	780,12 eura odnosi se na prihode od fizičkih osoba 
Prihodi iz nadležnog proračuna za financiranje rashoda poslovanja su u prvom polugodištu 2025. godini iznosili 45.336,61 eura, što predstavlja povećanje prihoda od 27,1% u odnosu na isto razdoblje 2024. godine. Iz sredstava Koprivničko – križevačke županije i dalje se financira pripravnost liječnika.
6.2. RASHODI POSLOVANJA
Ukupni rashodi za prvo polugodište 2025. godine iznose 3.729.546,53  eura i veći su za 34,6% u odnosu na isto razdoblje 2024. godine. 
Najveći dio ukupnih rashoda čine rashodi za zaposlene te su u prvom polugodištu 2025. godine iznosili  3.168.570,26  eura što u odnosu na isto razdoblje 2024. godine čini porast od 34,3 %. Razlog povećanja navedenih rashoda je porast plaća od 1. travnja 2024. godine temeljem Zakona  o plaćama, Uredbe, Odluke o visini osnovice sukladno kojoj se osnovica povećala s 947,18 eura na  975,60 eura  od 1. veljače 2025. godine, ali i temeljem odredbi Temeljnog kolektivnog ugovora za zaposlenike u javnim službama (»Narodne novine«, broj 29/24) sukladno kojem je povećan dodatak na plaću za rad u turnusu.
Na povećanje rashoda u odnosu na prvo polugodište 2024. godine utječe i s HZZO-om ugovorena pripravnost tima hitnog medicinskog prijevoza od 4. prosinca 2024. godine, a koji tim čine dva medicinska tehničara u pripravnosti. 
Također, dodatni, jedanaesti sanitetski tim koji je osnovan i s HZZO-om ugovoren od 10. veljače 2025. godine, a u koji su zaposlena dva vozača sanitetskog vozila i dvije medicinske sestre, povećava rashode za zaposlene u prvom polugodištu 2025. godine u odnosu na prvo polugodište 2024. godine, kada je Zavod brojio 10 sanitetskih timova.
Ostali rashodi za zaposlene su u prvom polugodištu 2025. godine iznosili 70.021,69 eura i veći su u odnosu na isto razdoblje 2024. godine za 4,2%.  Glavni razlog povećanja rashoda odnosi se na veći broj isplaćenih jubilarnih nagrada te ostalih naknada, kao i na povećanje osnovice za obračun njihovog iznosa, koja je sukladno Dodatku IV. Kolektivnom ugovoru za državne službenike i namještenike (NN br. 4/25) u 2025. godini povećana s 240,00 na 300,00 eura. Rast rashoda po ovom kontu proizlazi iz usklađivanja s važećim propisima te ostvarivanja materijalnih prava zaposlenika sukladno zakonodavnom i kolektivnom okviru. 
Doprinosi na plaću su u prvom polugodištu 2025. godine iznosili  406.849,51  eura, odnosno 64,4% više u odnosu na isto razdoblje 2024. godine. Razlog povećanja je porast bruto plaće na koju se obračunavaju doprinosi za zdravstveno osiguranje.
Materijalni rashodi ostvareni su u prvom polugodištu 2025. godine u iznosu od 547.680,77 eura, što predstavlja povećanje od 33,1 % u odnosu na isto razdoblje 2024. godine. Povećanje je rezultat povećanih potreba za osiguravanjem redovitog i nesmetanog poslovanja Zavoda, uključujući nabavu potrebnih sredstava, potrošnog materijala, energenata i ostalih resursa za rad, kako bi se osigurala pravovremena i kvalitetna provedba svih djelatnosti Zavoda.
Rashodi za materijal i energiju su u prvom polugodištu 2025. godine iznosili 253.587,22 eura, što predstavlja povećanje od 36,1 % u odnosu na isto razdoblje 2024. godine, u nastavku slijedi pojašnjenje u kojim stavkama je došlo do znatnog povećanja:
-	rashodi za materijal i sirovine u prvom polugodištu 2025. godine  iznose 36.930,25 eura što je povećanje za 66,7 % u odnosu na isto razdoblje 2024. godine. Povećanje je rezultat proširenog opsega aktivnosti unutar djelatnosti hitne medicinske pomoći i saniteta, što je zahtijevalo nabavu dodatnih količina medicinskog i tehničkog potrošnog materijala, u skladu s intenzitetom rada službe, 
-	 rashodi za materijale i dijelove za tekuće i investicijsko održavanje, koji su u prvom polugodištu 2025. godine iznosili 63.722,88 eura, što predstavlja povećanje od 25 % u odnosu na isto razdoblje 2024. godine. Povećanje ovih rashoda rezultat je kontinuiranog ulaganja u održavanje funkcionalnosti sustava Zavoda. U sklopu navedenih rashoda, infrastrukturni radovi izvedeni su u iznosu od 1.139,72 eura, dok je najveći dio rashoda, u iznosu od 59.581,99 eura, usmjeren na nabavu materijala za tekuće i investicijsko održavanje voznog parka, što uključuje dijelove i potrošni materijal potreban za nesmetano funkcioniranje i sigurnost vozila. Dodatno, za potrebe održavanja medicinske i tehničke opreme nabavljen je materijal u vrijednosti od 2.504,46 eura. 
-	rashodi za službenu radnu i zaštitnu odjeću i obuću, u prvom polugodištu 2025. godine iznosili su 32.669,25 eura. Nabavljena je radna i zaštitna oprema koja je bila nužno potrebna radi zamjene stare i dotrajale odjeće djelatnika hitne medicine, kao i zbog potrebe opskrbe novozaposlenih djelatnika koji su privremeno zamijenili prvostupnike sestrinstva upućene na specijalističko usavršavanje. U usporedbi s istim razdobljem 2024. godine, kada se radna i zaštitna oprema gotovo uopće nije nabavljala, evidentirano je značajno povećanje ovih rashoda od čak 100 %, čime se osigurava kontinuitet i sigurnost rada na terenu u skladu s propisanim standardima,
-	rashodi za zakupnine i najamnine su u prvom polugodištu 2025. godine iznosili 15.788,19 eura što čini povećanje rashoda u odnosu na 2024. godinu za 27,8%.  Razlog  povećanja rashoda je povećanje cijene za licence programa e – hitna i e – sanitet programa koji koriste djelatnici hitne medicinske službe i sanitetskog prijevoza u svakodnevnom radu. Rashodi u iznosu od 3.882,06 eura u 2025. godini odnose se na zakup poslovnog prostora od Doma zdravlja za provođenje djelatnosti hitne medicine i sanitetskog prijevoza u ispostavi Đurđevac i ispostavi Križevci.
-	rashodi za intelektualne i osobne usluge su u prvom polugodištu 2025. godine iznosili 83.026,78 eura, što predstavlja povećanje od 86,5% u odnosu na 2024. godinu. Razlog ovom značajnom povećanju je potreba za vanjskim suradnicima zbog nedostatka redovno zaposlenih liječnika u TIM – ovima 1 hitne medicinske službe.
7. ZAKLJUČNO
	Na kraju prvog polugodišta 2025. godine, ukupni prihodi i primici Zavoda iznosili su 3.411.304,20 eura, dok su ukupni rashodi i izdaci iznosili 3.729.546,53 eura. Kao rezultat toga, ostvareni je manjak prihoda nad izdacima u iznosu od 322.910,67 eura. S obzirom na preneseni manjak prihoda iz prethodnih godina u iznosu od 327.909,79  eura na kraju prvog polugodišta 2025. godine utvrđeni je ukupan manjak prihoda nad izdacima u iznosu od 651.821,46 eura. Na rezultat poslovanja u bitnom je utjecalo knjiženje rashoda za plaću u iznosu od 476.844,97 eura za mjesec lipanj, čiji će prihodi biti zaprimljeni u srpnju 2025. godine, radi čega iskazani manjak prihoda ne odražava realno financijsko stanje. Zavod je tijekom iskazanog razdoblja 2025. godine provodio poslovne aktivnosti sukladno Financijskom planu Zavoda za 2025. godinu s projekcijama za 2026. i 2027. godinu, te u potpunosti osiguravao kontinuitet i dostupnost zdravstvene zaštite u djelatnosti hitne medicine i sanitetskog prijevoza.
Ravnateljica:
Zlatica Kučko Gudelj, dipl. iur.